Yhdistyneet+Arabiemiirikunnat

=__ Yhdistyneet Arabiemiirikunnat __=



Yhdistyneet Arabiemiirikunnat on liittovaltio, joka koostuu seitsemästä emiirikunnasta: Abu Dhabi, Dubai, Sharjah, Ajman, Fujairah, Ras al-Khaimah ja Umm al-Quwain.
=__ **I Pintataso** __=

**Kansallislaulu: Ishy Bilady **


====Arabiemiraatit sijaitsee Lähi-idässä Omanin- ja Persianlahden rannalla, ja sen naapurimaita ovat Saudi-Arabia ja Oman. Sijainti on tärkeä Hormuzin salmen takia: sen kautta kulkee päivittäin noin 16-17 miljoonaa tynnyrillistä raakaöljyä eli noin 20% maailman öljystä.====



====Arabiemiraateilla on useita saaria (n.200) muun muassa Persianlahdella, ja joistakin saarista se kilpailee Iranin ja Qatarin kanssa. Tämän vuoksi maan tarkkaa pinta-alaa on vaikea arvioida. Arabiemiraatit on viime aikoina rakentaneet myös tekosaaria meren päälle. Esimerkiksi Dubain edustalta löytyy kaksi palmun muotoista tekosaarta sekä maailmankarttaa muistuttava saaristo. Suurin osa rannikosta koostuu "suolapannuista" eli hauraista suolatasangoista, jotka jatkuvat aina pitkälle sisämaahan asti. Maan pinta-alasta noin 97% on autiomaata ja ainoastaan alle 1% maasta on viljelykelpoista. Autiomaissa on kuitenkin muutamia tärkeitä keitaita, joiden vesilähteet ovat mahdollistaneet asutuksen ja viljelyn. Pinnanmuodoiltaan koko maa on melko tasaista autiomaata, ja ainoastaan maan pohjoisosassa on vuoristoja. 85% väestöstä asuu kaupungeissa: 34% Dubaissa, pääkaupunki Abu Dhabissa 33%, Sharjahissa 19% ja loput pienimmissä emiraateissa. Abu Dhabin emiraatti on pinta-alaltaan suurin, reilusti yli puolet koko maan pinta-alasta.====


 * Satelliittikuva, josta näkyy muun muassa kaksi tekopalmusaarta sekä **
 * "The World" saariryhmä. **

**//__Poliittinen järjestelmä Arabiemiraateissa:__//**

====Arabiemiraattien poliittista järjestelmää on vaikea yksiselitteisesti määritellä, sillä järjestelmä poikkeaa perinteisestä länsimaisesta demokratiasta mutta ei toisaalta vastaa aivan myöskään diktatuuria. Poliittisia puolueita ei ole.====

====Yhdistyneet Arabiemiirikunnat on liittovaltio, jonka presidenttinä toimii käytännössä aina suurimman ja rikkaimman emiirikunnan, Abu Dhabin, hallitsija, joka tällä hetkellä on Sheikh Khalifa bin Zayed al Nahyan. Pääministerinä on perinteisesti toiminut toiseksi suurimman emiraatin Dubain hallitsija. Valtaa Dubaissa pitää tällä hetkellä Sheikh Muhammed bin Rashid al Maktoum, joka toimii myös varapresidenttinä sekä puolustusministerinä. Korkein valta on emiirikuntien hallitsijoiden neuvostolla, joka tekee tärkeimmät päätökset, kuten valitsee presidentin, pääministerin ja korkeimman oikeuden tuomarit sekä päättää poliittisista linjauksista. Se myös päättää hallituksen kokoonpanosta ja liittovaltion yhteisistä laeista. Hallitsijoiden neuvostoon kuuluvat siis kaikki seitsemän emiirikunnan hallitsijat, jotka ovat valtaa pitävien vanhojen heimosukujen jäseniä. Muuten emiirikunnat ovat itsenäisiä ja saavat päättää muun muassa omista luonnonvaroistaan sekä tuloistaan ja menoistaan itsenäisesti.====
 * 1. Arabiemiraattien ja Abu Dhabin hallitsija Sheikh Khalifa bin Zayed al Nahyan**
 * 2. Dubain hallitsija ja Arabiemiraattien pääministeri Sheikh Mohammed bin Rashid al Maktoum**

====Arabiemiraateissa on hallitsijoiden neuvoston lisäksi myös hallitus ja parlamentti. Hallitus valmistelee lakiehdotukset ja vie esitykset parlamentille, joka käy ne läpi ja vie eteenpäin hallitsijoiden neuvostolle hyväksyttäväksi. Päätökset voidaan hyväksyä mikäli Abu Dhabin, Dubain sekä vähintään kolmen muun emiraatin hallitsijat ovat sen kannalla. Hallituksen tehtävänä on myös päätösten toimeenpano. Hallitusta johtaa pääministeri eli toisin sanoen aina Dubain hallitsija.====

====Parlamentti koostuu 40 henkilöstä, joista 20 valitaan vaaleilla (vuodesta 2006 lähtien) ja 20 nimitetään. Vaalikäytäntö on kuitenkin hieman erilainen kuin esimerkiksi Suomessa, sillä äänestäjinä ei toimi kaikki kansalaiset vaan 6689 tehtävään valittua henkilöä, joista emiirikuntien hallitsijat tekevät ehdotuksensa. Parlamentin jäsenet on suhteutettu emiirikuntien kokoon: kahdeksan edustajaa Abu Dhabista ja Dubaista, kuusi Sharjahista ja Ras al-Khaimahista sekä kolmesta muusta emiirikunnasta kaikista neljä edustajaa, yhteensä siis 40. Parlamentin tehtävänä on oikeastaan vain hallituksen ehdotusten kommentointi ja neuvojen antaminen, mutta tulevaisuudessa sen valtaoikeuksia tullaan todennäköisesti laajentamaan.====

====Arabiemiraateissa on myös omat ministerinsä. Tärkeimmät ministeripaikat kuuluvat Abu Dhabin ja Dubain hallitsijasuvuille, mutta kaikilla emiraateilla on vähintään yksi ministerin salkku. Vaikka presidentti, pääministeri ja hallitus valitaan kerralla aina viideksi vuodeksi, hallitus kuitenkin käytännössä istuu niin kauan kuin hallitsijat päättävät. Emiirikuntien yhteistyö ja hallituksen työskentely toimii sujuvasti, sillä samat henkilöt ovat samoissa tehtävissä usein pitkään ja hallitsijat eri emiirikuntien välillä tuntevat toisensa ja pitävät paljon yhteyttä. Suuri vaikutusvalta Arabiemiraattien sisä- ja talouspolitiikkaan on kahdella suurimmalla emiirikunnalla, Abu Dhabilla ja Dubailla. Abu Dhabin emiirikunnalla on paljon päätösvaltaa erityisesti talouteen ja budjettiin liittyvissä asioissa ja se myös tukee muita emiirikuntia. Viime aikoina Abu Dhabi on tukenut taloudellisesti muun muassa velkakriisissä ollutta Dubaita. "Palkkioksi" tästä maailman korkeimman tornin, alun perin nimeltään "Burj Dubai" nimi vaihdettiin Abu Dhabin hallitsijan mukaisesti Burj Khalifaksi.====




 * 1. Dubaissa sijaitseva maailman korkein pilvenpiirtäjä Burj Khalifa (828m).**
 * 2. Paikallista väestöä maailman suurimman ostoskeskuksen Dubai Mall:n sisäakvaariossa, joka on myös maailman suurin.**

__ II Väestö ja toimeentulo __
====Arabiemiraattien väestö on melko kirjavaa ja alkuperäisväestöön kuuluvia arabeja on vain alle 20 prosenttia väestöstä. Muut asukkaat ovat pääosin ulkomaalaisia, lähinnä aasialaisia työntekijöitä. Maailmassa ei liene toista maata, jonka asukkaista 80% olisi ulkomaalaisia: siksi Arabiemiraatit toimiikin monien kulttuurien kohtauspaikkana.====

**//__Etnisten ryhmien osuudet koko väestöstä:__//**
länsimaalaiset ja itä-aasialaiset) ||< 8% || ====Yhdistyneiden Arabiemiirikuntien virallinen uskonto on islam, jonka kannattajia (sunnamuslimeja) on suurin osa väestöstä, noin 96%. Luku on yllättävän suuri, sillä paikallista väestöä on maassa niin vähän. Ulkomaalaiset työntekijät ovat useimmiten joko hinduja, buddhalaisia tai kristittyjä. Muiden kuin islamin kannattajia on yhteensä noin 4% väestöstä. "Kirjojen uskontojen" kannattajat eli muslimit, kristityt ja juutalaiset ovat islamilaisen teorian mukaan dhimmejä eli "suojeltuja" ja niinpä he saavat harjoittaa uskontoaan vapaasti, mutta lähetystyö on kiellettyä.====
 * < emiraattien arabeja ||< 19% ||
 * < muita arabeja ja iranilaisia ||< 23% ||
 * < etelä-aasialaisia ||< 50% ||
 * < muita ulkomaalaisia (mukaan lukien


 * Jumeirahin moskeija Dubaissa**

====Suurin osa Arabiemiraattien väestöstä on juuri Etelä-Aasian maista kotoisin olevia siirtötyöläisiä, ja heidän osuutensa näkyy selvästi myös katukuvassa ja osiltaan myös kulttuurissa. Eniten siirtotyöläisiä tulee muun muassa Intiasta, Pakistanista, Bangladeshista ja muista Etelä- ja Kaakkois-Aasian maista. Tyypillistä on esimerkiksi tulla Dubaihin rakennustyömaalle töihin tai taksikuskiksi ja lähettää sitten rahaa perheelle kotimaahan. Työväkeä tulee myös muista arabimaista, kuten Jemenistä ja Omanista. Nykyisin Arabiemiraatit vetää puoleensa myös paljon länsimaalaisia työntekijöitä kansainvälisiin yrityksiin ja maassa toimii myös kansainvälisiä korkeakouluja. Arabiemiraateissa asuu yhteensä noin 900 suomalaista, joista reilut 600 asuu Dubaissa. Arabiemiraateissa toimii myös Suomi-koulu sekä vuoden 2010 syksyllä aloittanut suomalais-emiraattilainen peruskoulu.====

**//__Talouden tilanne Yhdistyneissä Arabiemiraateissa:__//**
== Öljyn löytämisellä on ollut suuri merkitys Arabiemiraattien taloudelle. Vaikka nykyään suurempi osa maan tuloista muodostuukin muun muassa turismista, teollisuudesta ja palveluista sekä erityisesti Dubaissa rakennustoiminnasta, ei öljyn merkitystä voi kuitenkaan väheksyä: se on luonut perustan maan taloudelle, ja edelleenkin esimerkiksi Abu Dhabin emiraatille öljy on tärkein tulonlähde. Öljyn osuus kokonaistuotannosta on noin 36% ja noin neljäsosa maan bruttokansantuotteesta, mutta lukua ei pidä aliarvioida, sillä monet muut keskeiset tulonlähteet ovat joko suoraa tai epäsuoraa tulosta öljy- ja kaasuinvestoinneista. Öljyntuotanto on tällä hetkellä noin 2,7 miljoonaa tynnyriä päivässä, joten jo tällä hetkellä vaihtotaseen ylijäämä on suuri. Edelleen kasvavat öljytulot mahdollistavat siis jatkossakin suuret investoinnit ja teollisuuden ja talouden kehittämisen. Myös liikenneyhteyksillä on suuri merkitys: esimerkiksi Abu Dhabista Dubaihin kulkee koko matkan kahdeksankaistainen moottoritie ja kaiken lisäksi polttoaine on edullista. Talouskriisi ei juuri horjuttanut Arabiemiraattien taloutta, mutta Dubaille kriisistä oli enemmän haittaa. Suurimmaksi osaksi velkarahoilla tehdyt suuret investoinnit horjuttivat Dubain mainetta idän talousmahtina ja aiheuttivat ajautumisen velkakriisiin, mutta se selvisi kuitenkin kriisistä Abu Dhabin taloudellisen tuen avulla. Vaikka jokaisella emiraatilla on omat taloutensa, on Abu Dhabin vaurautta käytetty kuitenkin tasapainottamaan emiraattien taloudellisia tilanteinta ja säilyttämään taloudellista uskottavuutta. Koko Arabiemiraattien talouden on arvoitu kääntyvän nousuun, mutta talouskasvua pyritään jatkamaan maltillisella linjalla. Dubain asema säilynee kuitenkin Lähi-idän "liikekeskuksena" jatkossakin muun muassa palkkojen verottomuuden, edullisen työvoiman, hyvien liikenneyhteyksien sekä halvan polttoaineen ansiosta. ==

====Ulkomaankaupassa viennin osuudesta 45% tulee raakaöljystä ja keskeisimmät vientimaat ovat Japani, Etelä-Korea (pääosin öljyä ja kaasua) sekä Intia, Iran ja Thaimaa. Muita tärkeitä vientituotteita ovat kaasu, alumiini ja taatelit. Tuonnista suurin osa on koneita, kuljetuslaitteita ja kemikaaleja, mutta myös ruokatuotteita joudutaan tuomaan maahan merkittävästi, sillä oman maan ruuantuotanto on vähäistä. Tuontimaista tärkeimmät ovat Kiina, Intia, USA, Saksa ja Japani.====

**__ III Arjen elämä __**
==== ﻿Arabiemiraattien kulttuurissa suurta osaa näyttelee uskonto. Vaikka erityisesti nuorempi väestö on käynyt kansainvälisiä kouluja ja muutenkin "länsimaalaistunut", on paikallinen väestö usein hyvin uskonnollista. Miehet ja naiset pukeutuvat perinteisiin asuihin, naiset mustaan burqaan ja arabimiehet valkoiseen kaapuun eli khandouraan. Rukouskutsut kaikuvat viidesti päivässä lukuisten moskeijoiden minareeteista, ja paaston eli ramadanin aikana muslimit keskittyvät erityisesti islamin ja Koraanin sääntöjen noudattamiseen. Islamiin liittyy olennaisesti myös erilaiset ruoka- ja puhtaussäännöt, ja esimerkiksi alkoholin nauttiminen on maassa kiellettyä eikä sitä myydä oikeastaan muualla kuin hotelleissa. Naisten asema Arabiemiraateissa on parempi kuin monissa muissa arabimaissa vaikkakin huntu ja oikeanlainen käyttäytyminen asiaan edelleen kuuluvatkin. Paikalliseen väestöön voi olla hankala tutustua, eikä varsinkaan naisia juuri näy muualla kuin ostoskeskuksissa. Arabiemiraatit on nopeasti länsimaistunut maa, mutta se on silti onnistunut säilyttämään perinteensä ja asemansa "idän ihmemaana". Myös maan beduiinimenneisyys ja historia näkyvät edelleen kulttuurissa. Kameliratsastus ja kamelikilpailut ovat suosittuja, kuten myös pääosin turisteille tarkoitetut retket hiekkadyynien keskelle maastoauton kyydissä. Dubaissa on pyritty säilyttämään myös pala "vanhaa" Dubaita, jossa on suuri kultakatu, lukuisia maustekauppoja ja Dubain Creek-lahti ylitetään edelleen vanhanaikaisilla vesitakseilla.====


 * 1. Uutta ja vanhaa: näkymä Dubai Creekiltä**
 * 2. Maailman korkeimmaksi ja ainoaksi seitsemän tähden hotelliksi mainostettu Burj al-Arab**

====Yhdistyneiden Arabiemiraattien kehitys on ollut huiman nopeaa öljyn löytämisen jälkeen. Erityisesti suurimmat emiraatit Abu Dhabi ja Dubai ovat kehittyneet beduiiniajoista nykyaikaisiksi ja moderneiksi liike- ja matkailukeskuksiksi. Rakennustoiminta ja liikenneyhteyksien kehittäminen on ollut nopeaa, ja oikeastaan kaikki korkeimmat ja mahtavimmat pilvenpiirtäjät ovatkin vain noin 10 vuotta vanhoja. Viimeisinä vuosina rakennustoiminta on nostettu aivan uudelle ulottuvuudelle: Dubaihin rakennettiin maailman korkein pilvenpiirtäjä, 828 metrin korkuinen Burj Khalifa, rannikolle on ilmestynyt valtavia tekosaaria ja uudet rakennukset ja hotellit uhkaavat enemmän ja enemmän painovoimaa ja fysiikan lakeja. Arabiemiraattien talous ja investoinnit vaikuttavat kaikelta muulta kuin ekologiselta, ja on tutkittu, että Arabiemiraattien asukkaat jättävät jälkeensä maailman suurimman hiilijalanjäljen. Raha kuitenkin mahdollistaa myös panostamisen ekologisuuteen. Abu Dhabiin ollaan rakentamassa Masdar City nimistä ekokaupunkia, joka ei tuota lainkaan päästöjä vaan kaikki toimii uusiutuvalla energialla. Ekologisuudesta ja ympäristöystävällisyydestä ollaan vielä kaukana, mutta ainakin Arabiemiraatit osoittaa muille maille pyrkivänsä siihen.====


 * Suunnitelma Masdar City -ekokaupungista.**

====Viime aikoina ajankohtaiset levottomuudet ja kriisit Pohjois-Afrikan ja Lähi-idän rikkaissa arabimaissa eivät ole ainakaan toistaiseksi vaikuttaneet Arabiemiraatteihin tai niistä ei ainakaan olla uutisoitu. Vaikka maassa ei ole demokratiaa eikä vapaita, kaikille kansalaisille tarkoitettuja vaaleja, on hallinto osoittanut kuitenkin toimivuutensa eikä tyytymättömyyttä ole juuri havaittavissa. Tämä johtunee osittain myös siitä, että paikalliset asukkaat eli emiraattien arabit nauttivat usein laajoista etuoikeuksista. Alle 20 %:n paikallinen väestö saa (tai on ainakin aikaisemmin saanut) valtiolta vuosittain noin 100 000 Yhdysvaltain dollaria kansalaispalkkana, minkä vuoksi heidän ei ole välttämättä tarvinnut käydä lainkaan muualla töissä. Tilanne on kuitenkin luultavasti muuttunut viime vuosina, mutta kansalaispalkasta on vaikea löytää tietoa eikä siitä juuri puhuta. Ulkomaalaiset siirtotyöläiset puolestaan tekevät pitkiä, 8-12 tunnin työpäiviä, ja useimmiten esimerkiksi rakennustyömailla töitä tehdään läpi yön. Työolosuhteet ovat melko huonot eikä työturvallisuudesta puhuta. Muun muassa intialaista ja pakistanilaista työvoimaa palkataan rakennustyömaille ja heille saatetaan tarjota asunto, mutta palkkaa maksetaan vähän, vain noin 8 dollaria päivässä. Siirtotyöläisten tyytymättömyydestä ja heidän olosuhteistaan ei juuri puhuta, eivätkä he ainakaan itse ilmaise mielipiteitään. Toisaalta asia on niinkin, että siirtotyöläiset pitävät työolosuhteita ja palkkaa kuitenkin parempana, kuin mitä heillä olisi kotimaassaan mahdollisuus saada ja niinpä työura Arabiemiraateissa voi olla kannattava ratkaisu. Arvoitukseksi kuitenkin jää, tulevatko levottomuudet ja tyytymättömyys leviämään myös Arabiemiraatteihin. Toistaiseksi paikallisen väestön vauraus ja ulkomaalaisten ja rikkaiden kansainvälisten yritysten määrä on pitänyt Emiraatteja tasapainossa, mutta miten käy jos/kun huonoissa oloissa elävät ja työskentelevät alkavat osoittaa tyytymättömyyttään? Myös naisten asema on kyseenalainen, ja viime aikoina on tullut ilmi myös hyväksikäyttötapauksia ja sekä henkistä että seksuaalista väkivaltaa. Ihmisoikeusjärjestöt tietävät varmasti mikä tilanne Arabiemiraateissa on, mutta heidän toiminnalleen ei tuskin anneta maassa jalansijaa. Länsimaalaisille halutaan näyttää vain maan hyvät puolet, mutta kukaan ei voi tietää, mitä pinnan alla tapahtuu. Tähän asti ongelmista ollaan vaiettu rahan avulla.====


 * Rakennustyöläisiä asentamassa viimeistä osaa Burj Khalifaan.**


 * 1. Ostoskeskuksen sisään rakennettu jääkiekkokaukalo.**
 * 2. Emirates Mall:n yhteyteen ollaan rakennettu Ski Dubai niminen lasketteluputki.**

__**Lähteet:**__ [] []